

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา กทม. 10300

 ตุลาคม 2565

เรื่อง แนวทางการขับเคลื่อนโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับ
 ในปีงบประมาณ พ.ศ. 2566

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0816.3/ว 2498 ลงวันที่ 28 ตุลาคม 2564

สิ่งที่ส่งมาด้วย สำเนาหนังสือสำนักงานผู้ตรวจการแผ่นดิน ด่วนที่สุด ที่ ผผ 1301/508
 ลงวันที่ 28 กันยายน 2565 จำนวน ๑ ชุด

 ตามที่สำนักงานผู้ตรวจการแผ่นดิน ได้ดำเนินโครงการเพิ่มทักษะด้านอาชีพแก่นักเรียน
ที่ไม่ได้เรียนต่อหลังจบการศึกษาภาคบังคับ ตั้งแต่ปีงบประมาณ 2563 โดยขอความร่วมมือจังหวัดดำเนินการตามขั้นตอนและปฏิทินการดำเนินงาน พร้อมทั้งขอความร่วมมือองค์กรปกครองส่วนท้องถิ่นในการสนับสนุนงบประมาณเพื่อดำเนินโครงการดังกล่าว สำหรับในปีงบประมาณ พ.ศ. 2565 กรมส่งเสริมการปกครองท้องถิ่น
ได้แจ้งปฏิทินการดำเนินงานและแนวทางการขอรับการสนับสนุนงบประมาณในการนำนักเรียนมาศึกษาดูงาน
จากองค์กรปกครองส่วนท้องถิ่นตามโครงการเพิ่มทักษะด้านอาชีพแก่นักเรียนครอบครัวยากจนที่ไม่ได้เรียนต่อหลังจบการศึกษาภาคบังคับให้องค์กรปกครองส่วนท้องถิ่นและสถานศึกษาทราบแล้ว นั้น

 ในปีงบประมาณ พ.ศ. 2566 สำนักงานผู้ตรวจการแผ่นดินได้กำหนดแนวทางการพัฒนา
และเพิ่มประสิทธิภาพการดำเนินโครงการไว้ 2 ประเด็น ได้แก่ ประเด็นที่ 1 การเพิ่มจำนวนนักเรียนกลุ่มเป้าหมายมาเข้าร่วมโครงการให้ได้มากที่สุด ประเด็นที่ 2 การเพิ่มจำนวนการมีงานทำของนักเรียนกลุ่มเป้าหมาย
ที่จบการฝึกอบรมตามโครงการให้ได้มากที่สุด (จบแล้วมีงานทำ) เพื่อให้การดำเนินโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษาภาคบังคับในปีงบประมาณ พ.ศ. 2566 บรรลุวัตถุประสงค์
และเกิดประสิทธิภาพ ขอความร่วมมือจังหวัดดำเนินการ ดังนี้

 ๑. ให้สำนักงานส่งเสริมการปกครองท้องถิ่นจังหวัด กำชับองค์กรปกครองส่วนท้องถิ่นที่จัดการศึกษาให้ความสำคัญในการดำเนินโครงการเพิ่มทักษะด้านอาชีพแก่นักเรียนที่ไม่ได้เรียนต่อหลังจบการศึกษา
ภาคบังคับในปีงบประมาณ พ.ศ. 2566 โดยใช้แนวทางการพัฒนาและเพิ่มประสิทธิภาพการดำเนินโครงการ
ตามที่สำนักงานผู้ตรวจการแผ่นดินกำหนด

/๒. แจ้งปฏิทิน ...

- ๒ -

 ๒. แจ้งปฏิทินการดำเนินงานโครงการเพิ่มทักษะด้านอาชีพแก่นักเรียนที่ไม่ได้เรียนต่อ
หลังจบการศึกษาภาคบังคับ ในปีงบประมาณ พ.ศ. 2566 ให้องค์กรปกครองส่วนท้องถิ่นทุกแห่งทราบ
เพื่อแจ้งสถานศึกษาในสังกัดที่มีนักเรียนประสงค์เข้าร่วมโครงการทราบฯ

รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

ร.อสถ. ......................................

ผอ.กศ. ......................................

ผอ.กง.สศ. .................................

หน.ฝ.กศ. ..................................

จนท. .........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒241-9000 ต่อ 5312

โทรสาร. 0-2241-9021-3 ต่อ 218

ไปรษณีย์อิเล็กทรอนิกส์ saraban@dla.go.th

****

https://bit.ly/3eA0AFb